इस्लामाबाद। एक महीने पहले पाकिस्तान के सुप्रीम कोर्ट के आदेश के बाद मुंबई हमलों के मास्टरमाइंड और लश्कर-ए-तैय्यबा का सरगना हाफिज सईद की सुरक्षा हटा दी थी। वहीं, अब पाकिस्तान की पंजाब सरकार ने आतंकी हाफिज सईद की सुरक्षा को फिर से बहाल कर दिया है। हाफिज सईद का कहना है कि उसे जान को खतरा है। पंजाब के मुख्यमंत्री शाहबाद शरीफ के आदेश के बाद आतंकी हाफिज की सुरक्षा में कुछ पुलिसकर्मियों को तैनात कर दिया गया है।